‘AGE’ไปนอกขายถ่านหินจีนปีหน้ารับพันล.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
23 ก.ค. 2553

โพสต์ทูเดย์ — AGE เตรียมโกอินเตอร์ ศึกษาส่งออกถ่านหินไปขายจีน คาดสร้างรายได้ปีหน้า 1,000 ล้าน ส่วนราคาครึ่งปีหลังยังขึ้นได้อีก 1020% 
นายพนม ควรสถาพร กรรมการ ผู้จัดการ บริษัท เอเชีย กรีน เอนเนอจี (AGE) เปิดเผยว่า บริษัทอยู่ระหว่างการศึกษาความเป็นไปได้ที่จะส่งออกถ่านหินจากอินโดนีเซียไปขายยังประเทศจีน เพราะเห็นความต้องการใช้ถ่านหินมีจำนวนมากจนเกิดการขาดแคลน ซึ่งถ้ามีโอกาสทางธุรกิจก็จะรับรู้รายได้ถึง 1,000 ล้านบาท ในปีหน้า หรือคิดเป็นปริมาณขายถ่านหิน 34 หมื่นตันต่อเดือน 
ขณะนี้อยู่ระหว่างเจรจากับลูกค้าที่เป็นทั้งโรงไฟฟ้าและเป็นตัวแทนนำเข้าไว้ 34 ราย ซึ่งถ้าเจรจาสำเร็จได้ถือเป็นครั้งแรกที่บริษัทจะส่งออกถ่านหินไปต่างประเทศ จากปัจจุบันนำเข้าถ่านหินจากอินโดนีเซียมาขายเฉพาะในประเทศเท่านั้น 
นายพนม กล่าวถึงแนวโน้มราคาถ่านหินในครึ่งปีหลังว่า มีโอกาสปรับขึ้นอีก 1020% จากปัจจุบัน 2,7002,800 ล้านบาทต่อตัน หลังได้รับอานิสงส์ที่เศรษฐกิจฟื้นตัวดีโดยเฉพาะจีนและอินเดีย
นอกจากนี้ ในเดือน ส.ค.ที่จะถึงนี้ บริษัทจะเพิ่มสต๊อกเป็น 4 แสนตัน หรือสามารถสำรองถ่านหินให้ลูกค้าได้ 4 เดือน จากปัจจุบันบริษัทสำรองไว้ 3 แสนตัน หรือ 3 เดือน เพื่อรองรับกับความต้องการถ่านหินที่เพิ่มขึ้นมาก ไม่ใช่เพื่อการเก็งกำไรราคาถ่านหิน ซึ่งหากบริษัทไม่ทำจะทำให้บริษัทมีความเสี่ยงปริมาณสำรองถ่านหินให้ลูกค้าลดลงเหลือเพียง 22.5 เดือนเท่านั้น
สำหรับรายได้ไตรมาส 2 น่าจะสูงกว่าไตรมาสแรกที่ทำได้ 661 ล้านบาท และคาดว่าปีนี้จะมีรายได้ทั้งสิ้น 2,600 ล้านบาท หรือโตขึ้น 2030% จากปีก่อนทำได้ 2,100 ล้านบาท 
นอกจากนี้ ในอีก 12 เดือนจะเริ่มก่อสร้างคลังเก็บถ่านหินและท่าเรือขนส่งแห่งใหม่ เพื่อช่วยลดต้นทุนการขนส่งลงอีก 34% ทำให้อัตรากำไรสุทธิและอัตรากำไรขั้นต้นเพิ่มขึ้นในปี 2555 เป็น 1819%